Մայիսին Թուրքիայի ԱԳՆ-ը հայտարարություն տարածեց Ղրիմի թաթարների բռնագաղթի 72-րդ տարելիցի կապակցությամբ. «Ղրիմի թաթարների բռնագաղթը մարդկության պատմության մեջ դարձավ «սև էջ»։ Մենք դատապարտում ենք էթնիկ զտումների փաստը և գլուխ ենք խոնարհում մեր թանկագին հայրենակիցների հիշատակի առջև, որոնք զոհվել են բռնագաղթի տարիներին: Ղրիմի թաթարներն իրենց պատմական հողերից Իոսիֆ Ստալինի հրամանով բռնագաղթեցվեցին 1944թ. մայիսի 17-ի լույս 18-ի գիշերը, երբ հազարավոր մարդկանց, այդ թվում նաև՝ կանանց, երեխաների, ծերերի ու հիվանդների լցրեցին բեռնատար վագոններ և անմարդկային պայմաններում տեղափոխեցին Միջին Ասիա, Ուրալ ու Սիբիր: Դրա ժամանակ սովից, ծարավից, հիվանդություններից, թթվածնի պակասից մահացան տասնյակ հազարավոր մարդիկ: Ղրիմի թաթարներից շատերը բռնագաղթի վայրում մահացան բռնությունների, աղքատության ու ծանր աշխատանքի պատճառով: Ղրիմի ավելի քան 100.000 թաթարներ այսօր էլ բնակվում են հայրենի հողից հեռու: Ռուսաստանի կողմից Ղրիմի բռնակցումը բացել է ավելի քան 70-ամյա վաղեմության բռնագաղթի վերքերը: Թուրքիան մշտապես կգտնվի Ղրիմի թաթարների կողքին»[118]: